CELEX: 52008PC0838
Language: el
Date: 2008-12-03
Title: Πρόταση κανονισμος του Ευρωπαϊκό Κοινοβούλιο και του Συμβουλίου για την τροποποίηση του κανονισμού (ΕΚ) αριθ. 1080/2006 σχετικά με το Ευρωπαϊκό Ταμείο Περιφερειακής Ανάπτυξης σε ό,τι αφορά την επιλεξιμότητα των επενδύσεων για την ενεργειακή απόδοση και την ανανεώσιμη ενέργεια στη στέγαση

Σημαντική ανακοίνωση νομικού περιεχομένου

|

52008PC0838

	[pic] | ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ |Βρυξέλλες, 3.12.2008COM(2008) 838 τελικό2008/0245 (COD)ΠρότασηΚΑΝΟΝΙΣΜΟΣ ΤΟΥ ΕΥΡΩΠΑΪΚΟΥ ΚΟΙΝΟΒΟΥΛΙΟΥ ΚΑΙ ΤΟΥ ΣΥΜΒΟΥΛΙΟΥγια την τροποποίηση του κανονισμού (ΕΚ) αριθ. 1080/2006 σχετικά με το Ευρωπαϊκό Ταμείο Περιφερειακής Ανάπτυξης σε ό,τι αφορά την επιλεξιμότητα των επενδύσεων για την ενεργειακή απόδοση και την ανανεώσιμη ενέργεια στη στέγασηΑΙΤΙΟΛΟΓΙΚΗ ΕΚΘΕΣΗ1. Πλαισιο της προτασησ |110 | Αιτιολόγηση και στόχοι της πρότασης Κατά την αντιμετώπιση της οικονομικής κρίσης, η Επιτροπή πήρε την πρωτοβουλία να προτείνει στα κράτη μέλη ένα πλαίσιο για την τόνωση της πραγματικής οικονομίας[1]. Η εν λόγω πρωτοβουλία που επικυρώθηκε από τα κράτη μέλη υλοποιήθηκε στη συνέχεια με το ευρωπαϊκό σχέδιο για την ανάκαμψη της οικονομίας[2] με το οποίο συνιστάται, μεταξύ άλλων, η έγκριση ενεργειών στους τομείς προτεραιότητας της στρατηγικής της Λισσαβώνας. Σε ό,τι αφορά την ενέργεια, δίνεται ιδιαίτερη προσοχή στην αναβάθμιση της ενεργειακής απόδοσης στα κτίρια. Συνεπώς, τα κράτη μέλη ενθαρρύνονται να προγραμματίσουν εκ νέου τα επιχειρησιακά τους προγράμματα στο πλαίσιο των διαρθρωτικών ταμείων ώστε να διοχετευθεί μεγαλύτερο μερίδιο στις επενδύσεις για την ενεργειακή απόδοση, συν τοις άλλοις για τις περιπτώσεις χρηματοδότησης της κοινωνικής στέγασης. Για την επίτευξη αυτού του σκοπού είναι απαραίτητη η τροποποίηση του ισχύοντος ρυθμιστικού πλαισίου. |120 | Γενικό πλαίσιο Η εντατικοποίηση των ενεργειακών επενδύσεων σε κτίρια συμβάλλει στην ενίσχυση των βιώσιμων αναπτυξιακών δυνατοτήτων της Ευρώπης, στην προώθηση της ανταγωνιστικότητας της ΕΕ, στη βελτίωση της τεχνογνωσίας στον τομέα της ενεργειακής απόδοσης και των ανανεώσιμων πηγών ενέργειας, καθώς και στην προώθηση των στόχων της ευρωπαϊκής στρατηγικής για την ενέργεια. Επιπλέον, οι δημόσιες επενδύσεις υπέρ των χαμηλού εισοδήματος οικογενειών χαμηλού εισοδήματος επιβεβαιώνει την αλληλεγγύη και εξασφαλίζει κοινωνική συνοχή σε αυτήν την περίοδο. Παρά το γεγονός ότι η ΕΕ δεν διαθέτει καμία σχετική αρμοδιότητα, οι διάφορες πολιτικές της ΕΕ επηρεάζουν τη στέγαση. Η απόφαση για τη στήριξη των ενεργειακών επενδύσεων σε κτίρια, συμπεριλαμβανομένης της κοινωνικής στέγασης, υπάγεται στην αρμοδιότητα των κρατών μελών. Πρόσφατα, οι αρμόδιοι για τη στέγαση υπουργοί κατά την άτυπη συνεδρίασή τους που πραγματοποιήθηκε στη Μασσαλία στις 24 Νοεμβρίου 2008 τόνισαν τη σημασία και την ανάγκη για την εν λόγω στήριξη. Στην παρούσα κατάσταση, σε πρώτο στάδιο, είναι σημαντικό να καταστεί δυνατή η χρήση της οικονομικής ενίσχυσης της ΕΕ για το εν λόγω είδος επενδύσεων με την παροχή του κατάλληλου νομικού μέσου σε όλα τα κράτη μέλη και, στη συνέχεια, να εξασφαλιστεί η κατάλληλη αξιοποίηση αυτής της ενίσχυσης από τα κράτη μέλη. Επιπλέον, η δημόσια υποστήριξη με συγχρηματοδότηση της ΕΕ πρέπει να περιορίζεται αποκλειστικά στα νοικοκυριά με τη μεγαλύτερη ανάγκη. Η προβλεπόμενη πρόταση προωθεί τις επενδύσεις στους τομείς της ενεργειακής απόδοσης και των ανανεώσιμων πηγών ενέργειας που αποτελούν ένα από τα βασικά στοιχεία της στρατηγικής της ΕΕ για την ενέργεια και την αλλαγή του κλίματος και αποτελούν παρεμβάσεις προτεραιότητας στο πλαίσιο του ΕΤΠΑ. |130 | Ισχύουσες διατάξεις στο πεδίο εφαρμογής της πρότασης Σύμφωνα με το ισχύον ρυθμιστικό πλαίσιο, οι παρεμβάσεις με τη στήριξη του ΕΤΠΑ στον τομέα της στέγασης, συμπεριλαμβανομένης της ενεργειακής απόδοσης, προορίζονται μόνο σε όσα κράτη μέλη προσχώρησαν στην Ευρωπαϊκή Ένωση την 1η Μαΐου 2004 ή αργότερα, υπό τους όρους που καθορίζονται στο άρθρο 7 παράγραφος 2 του κανονισμού (ΕΚ) αριθ. 1080/2006. |140 | Συνοχή με άλλες πολιτικές και στόχους της Ένωσης Η πρόταση είναι πλήρως σύμφωνη με τους στόχους πολιτικής της ΕΕ στους τομείς του περιβάλλοντος, της ενεργειακής απόδοσης και των ανανεώσιμων πηγών ενέργειας και προωθεί τους στόχους της οδηγίας 2002/91/EK για την ενεργειακή απόδοση των κτιρίων[3], της οδηγίας 2006/32/ΕΚ για την ενεργειακή απόδοση κατά την τελική χρήση και τις ενεργειακές υπηρεσίες και για την κατάργηση της οδηγίας 93/76/ΕΟΚ του Συμβουλίου[4] και της πρότασης οδηγίας του Ευρωπαϊκού Κοινοβουλίου και του Συμβουλίου σχετικά με την προώθηση της χρήσης ενέργειας από ανανεώσιμες πηγές[5]. |2. Διαβουλευση με τα ενδιαφερομενα μερη και εκτιμηση επιπτωσεων |Διαβούλευση με τα ενδιαφερόμενα μέρη |211 | Μέθοδοι διαβούλευσης, κύριοι τομείς παρέμβασης και γενικά χαρακτηριστικά των συνομιλητών Οι δύο συνεδριάσεις της επιτροπής συντονισμού των Ταμείων στις 24 Σεπτεμβρίου 2008 και στις 21 Οκτωβρίου 2008 παρείχαν ευκαιρίες για την εξέταση του μεγέθους της ευελιξίας που επιτρέπεται σύμφωνα με το κείμενο του κανονισμού με βάση ένα καθοδηγητικό σημείωμα σχετικά με την επιλεξιμότητα της ενεργειακής απόδοσης και των ανανεώσιμων πηγών ενέργειας σε κτίρια (σημείωμα επιτροπής συντονισμού των Ταμείων COCOF αριθ. 08/0034/02). |212 | Σύνοψη των απαντήσεων και τρόπος με τον οποίον ελήφθησαν υπόψη Από όλες τις διαβουλεύσεις προέκυψε το συμπέρασμα ότι τα κράτη μέλη έκριναν ότι οι λύσεις που δόθηκαν με την ερμηνεία του κανονισμού αριθ. 1080/2006 ήταν ανεπαρκείς. |Συλλογή και χρήση εμπειρογνωμοσύνης |229 | Δεν χρειάσθηκε να χρησιμοποιηθεί εξωτερική εμπειρογνωμοσύνη. |230 | Εκτίμηση επιπτώσεων Η παρούσα πρόταση συμπληρώνει μια σειρά μη ρυθμιστικών προσαρμογών με τις οποίες επιδιώκεται να εξασφαλιστεί ότι όλα τα κράτη μέλη μπορούν να αξιοποιήσουν πλήρως τις υφιστάμενες δυνατότητες συγχρηματοδότησης στο πλαίσιο του ΕΤΠΑ και του Ταμείου Συνοχής (σημείωμα COCOF αριθ. 08/0034/02). Διευρύνει το πεδίο της επιλεξιμότητας των δαπανών για τη στέγαση, προκειμένου να καταστούν δυνατές και να διευκολυνθούν οι περαιτέρω επενδύσεις που δεν θα ήταν δυνατές χωρίς την τροποποίηση του ισχύοντος ρυθμιστικού πλαισίου. |3. Νομικά στοιχεια της προτασης |305 | Σύνοψη της προτεινόμενης ενέργειας Η προτεινόμενη τροποποίηση του κανονισμού (ΕΚ) αριθ. 1080/2006 για το Ευρωπαϊκό Ταμείο Περιφερειακής Ανάπτυξης επιδιώκει να επιτρέψει και να διευκολύνει τις παρεμβάσεις για την ενεργειακή απόδοση και τις ανανεώσιμες πηγές ενέργειας στον τομέα της στέγασης σε όλα τα κράτη μέλη. Προκειμένου να επιτευχθούν ουσιαστικά οικονομικά αποτελέσματα, είναι σημαντικό να δρομολογηθεί το εν λόγω είδος επενδύσεων χωρίς κατακερματισμένο και απομονωμένο τρόπο, αλλά στα πλαίσια ενός καθεστώτος οργανωμένου από τις εθνικές δημόσιες αρχές στο κατάλληλο επίπεδο. Το εν λόγω καθεστώς μπορεί να είναι, π.χ., ένα καθεστώς κρατικών ενισχύσεων ή ένα πρόγραμμα δημόσιων έργων μεγάλης κλίμακας. Στο πλαίσιο των παρεμβάσεων σύμφωνα με την πολιτική συνοχής, είναι επίσης σημαντικό να επικεντρωθούν οι προσπάθειες όπου απαιτείται δημόσια παρέμβαση, στην προκείμενη περίπτωση προς όφελος των νοικοκυριών χαμηλού εισοδήματος. Δεδομένου ότι δεν υφίσταται ορισμός της ΕΕ για τα εν λόγω νοικοκυριά, τα κράτη μέλη πρέπει να εφαρμόσουν έναν εθνικό ορισμό βάσει των ισχυουσών εθνικών διατάξεων. |310 | Νομική βάση Ο κανονισμός (ΕΚ) αριθ. 1080/2006 του Ευρωπαϊκού Κοινοβουλίου και του Συμβουλίου για το Ευρωπαϊκό Ταμείο Περιφερειακής Ανάπτυξης και για την κατάργηση του κανονισμού (ΕΚ) αριθ. 1783/1999 καθορίζει στο άρθρο 7 τους κανόνες επιλεξιμότητας που εφαρμόζονται στον τομέα της στέγασης. |329 | Αρχή της επικουρικότητας Η πρόταση είναι σύμφωνη με την αρχή της επικουρικότητας στο βαθμό που επιδιώκει να παράσχει υποστήριξη στα κράτη μέλη μέσω αλλαγών που ενισχύουν το ρόλο τους στο πλαίσιο της από κοινού διαχείρισης των Ταμείων. Επιπλέον, η προβλεπόμενη πρόταση επιτρέπει στα κράτη μέλη να πλαισιώσουν τη δημόσια υποστήριξη με τον τρόπο που θεωρούν πλέον κατάλληλο και να χρησιμοποιήσουν εθνικούς ορισμούς για τον ορισμό των νοικοκυριών χαμηλού εισοδήματος. |Αρχή της αναλογικότητας Η πρόταση είναι σύμφωνη με την αρχή της αναλογικότητας, για τον /τους ακόλουθο (-ους) λόγο (-ους). |331 | Η πρόταση είναι σύμφωνη με την αρχή της αναλογικότητας δεδομένου ότι περιορίζεται στο να επιτρέψει την επιλεξιμότητα των ενεργειακών επενδύσεων στο στεγαστικό τομέα για τα νοικοκυριά χαμηλού εισοδήματος χωρίς καθορισμό συμπληρωματικών όρων, σε όλα τα κράτη μέλη στο πλαίσιο του ΕΤΠΑ. |332 | Η πρόταση παρέχει μια πρόσθετη δυνατότητα για επενδυτική δραστηριότητα στα κράτη μέλη προς όφελος αποκλειστικά των ατόμων που έχουν ανάγκη από δημόσια στήριξη. |Επιλογή μέσων |341 | Προτεινόμενα μέσα: κανονισμός. |342 | Άλλα μέσα δεν κρίνονται κατάλληλα για τον/τους ακόλουθο (-ους) λόγο (-ους). Η Επιτροπή έχει εξετάσει ήδη τους περιορισμούς της ισχύουσας νομοθεσίας. Ακόμη και με την πλέον ευέλικτη ερμηνεία, οι ισχύοντες κανόνες που καθορίζουν περιορισμένη επιλεξιμότητα δεν επιτρέπουν σημαντικές επενδύσεις στο στεγαστικό τομέα σε όλα τα κράτη μέλη. |4. Δημοσιονομικες επιπτωσεις |409 | Η πρόταση δεν έχει επιπτώσεις στον κοινοτικό προϋπολογισμό. |2008/0245 (COD)ΠρότασηΚΑΝΟΝΙΣΜΟΣ ΤΟΥ ΕΥΡΩΠΑΪΚΟΥ ΚΟΙΝΟΒΟΥΛΙΟΥ ΚΑΙ ΤΟΥ ΣΥΜΒΟΥΛΙΟΥγια την τροποποίηση του κανονισμού (ΕΚ) αριθ. 1080/2006 σχετικά με το Ευρωπαϊκό Ταμείο Περιφερειακής Ανάπτυξης σε ό,τι αφορά την επιλεξιμότητα των επενδύσεων για την ενεργειακή απόδοση και την ανανεώσιμη ενέργεια στη στέγασηΤΟ ΕΥΡΩΠΑΪΚΟ ΚΟΙΝΟΒΟΥΛΙΟ ΚΑΙ ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,Έχοντας υπόψη:τη συνθήκη για την ίδρυση της Ευρωπαϊκής Κοινότητας και ιδίως το άρθρο 162,την πρόταση της Επιτροπής[6],τη γνώμη της Ευρωπαϊκής Οικονομικής και Κοινωνικής Επιτροπής[7],τη γνώμη της Επιτροπής των Περιφερειών[8],Αποφασίζοντας σύμφωνα με τη διαδικασία του άρθρου 251 της Συνθήκης,Εκτιμώντας τα ακόλουθα:(1) Με σκοπό την αναβάθμιση των πιο μακροπρόθεσμων δυνατοτήτων βιώσιμης ανάπτυξης της Ευρώπης, η Επιτροπή εξέδωσε ανακοίνωση σχετικά με το ευρωπαϊκό σχέδιο για την ανάκαμψη της οικονομίας[9], η οποία εξετάζει τη σημασία της ανάληψης επενδύσεων για την αναβάθμιση της ενεργειακής απόδοσης των κτιρίων, συν τοις άλλοις στο στεγαστικό τομέα.(2) Το Ευρωπαϊκό Ταμείο Περιφερειακής Ανάπτυξης υποστηρίζει τις παρεμβάσεις στο στεγαστικό τομέα, συμπεριλαμβανομένης της ενεργειακής απόδοσης, μόνο σε όσα κράτη μέλη προσχώρησαν στην Ευρωπαϊκή Ένωση την 1η Μαΐου 2004 ή αργότερα, στις περιπτώσεις που πληρούνται οι όροι που καθορίζονται στο άρθρο 7 παράγραφος 2 του κανονισμού (EΚ) αριθ. 1080/2006 του Ευρωπαϊκού Κοινοβουλίου και του Συμβουλίου, της 5ης Ιουλίου 2006, για το Ευρωπαϊκό Ταμείο Περιφερειακής Ανάπτυξης και για την κατάργηση του κανονισμού (ΕΚ) αριθ. 1783/1999[10]. Η εν λόγω υποστήριξη για τις επενδύσεις σε σχέση με την ενεργειακή απόδοση και την ανανεώσιμη ενέργεια στο στεγαστικό τομέα πρέπει να διατίθεται σε όλα τα κράτη μέλη.(3) Η υποστήριξη πρέπει να παρασχεθεί για τις επενδύσεις που πραγματοποιούνται στο πλαίσιο των δημόσιων καθεστώτων σύμφωνα με τους στόχους της οδηγίας 2006/32/ΕΚ του Ευρωπαϊκού Κοινοβουλίου και του Συμβουλίου για την ενεργειακή απόδοση κατά την τελική χρήση και τις ενεργειακές υπηρεσίες και για την κατάργηση της οδηγίας 93/76/ΕΟΚ του Συμβουλίου[11].(4) Προκειμένου να εξασφαλιστεί ότι επιτυγχάνονται οι στόχοι της οικονομικής και κοινωνικής συνοχής όπως καθορίζονται στο άρθρο 158 της συνθήκης ΕΚ, οι παρεμβάσεις πρέπει να εστιάζονται στα νοικοκυριά χαμηλού εισοδήματος, όπως καθορίζονται από την ισχύουσα εθνική νομοθεσία.(5) Συνεπώς, ο κανονισμός (ΕΚ) αριθ. 1080/2006 πρέπει να τροποποιηθεί ανάλογα.ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:Άρθρο 1Το άρθρο 7 του κανονισμού (ΕΚ) αριθ. 1080/2006 τροποποιείται ως εξής:1. Μετά την παράγραφο 1 προστίθεται η ακόλουθη παράγραφος 1α:«1.α. Οι δαπάνες για την αναβάθμιση της ενεργειακής απόδοσης και για τη χρήση της ανανεώσιμης ενέργειας στις υπάρχουσες κατοικίες υπέρ των νοικοκυριών χαμηλού εισοδήματος θα είναι επιλέξιμες για όλα τα κράτη μέλη.»2. Στην παράγραφο 2, η εισαγωγική φράση αντικαθίσταται από το ακόλουθο κείμενο:«Οι δαπάνες στέγασης, εκτός αυτών που αφορούν την ενεργειακή απόδοση και τη χρήση της ανανεώσιμης ενέργειας σύμφωνα με την παράγραφο 1α, είναι επιλέξιμες μόνο για όσα κράτη μέλη προσχώρησαν στην Ευρωπαϊκή Ένωση την 1η Μαΐου 2004 ή αργότερα και υπό τους ακόλουθους όρους:»Άρθρο 2Ο παρών κανονισμός αρχίζει να ισχύει την εικοστή ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης .Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.Βρυξέλλες,Για το Ευρωπαϊκό Κοινοβούλιο Για το ΣυμβούλιοΟ Πρόεδρος Ο Πρόεδρος [1] COM(2008) 706.[2] COM(2008) 800.[3] ΕΕ L 1 της 4.1.2003, σ. 65.[4] ΕΕ L 114 της 27.4.2006, σ. 64.[5] COM(2008) 19 της 23.1.2008.[6] ΕΕ C […] της […], σ. […].[7] ΕΕ C […] της […], σ. […].[8] ΕΕ C […] της […], σ. […].[9] COM(2008) 800 της 26.11.2008.[10] ΕΕ L 210 της 31.7.2006, σ. 1.[11] ΕΕ L 114 της 27.4.2006, σ. 64.